Reverentissimo patri suo, et domno Raynaudo, dei gratia primæ sedis Ludunensi Archiepiscopo, et totius galliæ primati, Guillencus eadem Gratia Lingonensis Episcopus, salutem, et debitam subjectionem. Quod domnum et amicum in litteris vestris excellentia vestræ paternitatis, nos dignata est appellare, formidamus, sed servum et filium nostrum in domno nos esse profitemur. Quod amititiam nostram et debitam reverentiam in omnibus observare cupitis, et judicio nostro nullatenus adversari vultis, gratias agimus, et nostrum servitium per omnia propter hoc impensius offerimus. Quod Abbas sancti Sequani ad vos venit, et conquestus est, sibi per judicatum esse de duabus ecclesiis, sciatis non ita esse, sed judicium cui interfuit episcopus cabilonensis, et abbas Besuensis, Archidiaconi nostri, et major pars curiæ Lingonensis laudatis ipse, et sui confirmavit et coram omnibus, justum esse testatus est. Postea vero, apud Divione me præsente, et domno Cabilonensi et cirterciensi abbate, et Claravellensi, et Besuensi, et duce, et pluribus Baronibus Burgundiæ, et ipso de quo loquimur, et suis judicium reiteratum est ab utraque parte confirmatum est. Dum vero canonici vellent complere quod judicatum fuerat, quia videbat se gravari cæpit tergiversari, et romanam audientiam in ordinate appellare. Insuper, ad contumeliam nostram, armata manu, cum quique gentis hominibus inde canonicos sancti stephani, consilio domni cabilonensis, et prædictorum qui aderant, secundum canonica decreta investieramus, invasit, rapiut, secum tulit. Quia vero nobis placet, si nobis omnia negocia nostra paternitate vestræ referre si bene factum non est, ubi et quando vobis visum fuerit, parati sumus secundum contriciam emendare, valete.